Яшчэ адзін цікавы факт . На Міёршчыне здаўна валодалі маёнткамі дваранскія роды Святаполк-Мірскіх і Клётаў, першыя былі нашчадкамі цвярскіх князёў, а другія — лівонскіх рыцараў. Тут яны абодва сталі польскімі. Дарэчы, адзін з расійскіх князёў Святаполк-Мірскіх нават быў пры цары міністрам унутраных спраў. Але расійская геральдыя не пацвердзіла княскае паходжанне нашых Святаполк-Мірскіх. Відаць, улічылі даўні пераход у каталіцтва і апалячанне. Гэта не перашкаджала тутэйшай шляхце звяртацца да іх пан ксёнжэ.